Ја сам визуелна уметница,
и једна од оснивача Коалиције Пластичног Загађења.
Радим са пластичним кесама,
које сечем и поново спајам, као примарни материјал за
моју уметност последњих 20 година.
Претварам их у дво и тродимензионалне објекте,
скулптуре и инсталације.
После неких осам година рада са пластиком,
неки моји радови почели су да се цепају
и распадају у мање делове пластике.
Помислила сам, "Одлично.
Пролазно је, као и ми."
Пошто сам се још мало образовала о пластици,
схватила сам да је ово уствари лоша ствар.
Лоше је то што се пластика распада на мање делове,
јер увек остаје пластика.
И откривамо да се
много тога налази у воденом свету.
Потом, у последњих неколико година
сазнала сам за вртлог смећа у Тихом океану.
И моја прва реакција -
мислим да је то прва реакција многих -
када за то сазнају -
била је, "О, Боже!
Морамо да одемо тамо и то почистимо."
Развила сам и предлог
за одлазак тамо са теретним бродом
и два стара рибарска брода са мрежама,
са краном, машином за сечење
и једном машином за изливање калупа.
Моја намера је била да одем до вртлога,
да освестим људе о овом проблему,
и почнем да скупљам пластику,
сечем је на мале комаде и изливам у блокове
који би евентуално могли да се користе за градњу
у неразвијеним заједницама.
Почела сам да причам са људима
који су стварно и били до вртлога
и који проучавају проблем пластике у морима,
и после тога
сам схватила да би чишћење
била само веома мала кап у мору,
у односу на то колико се широм
света ствара сваког дана,
и да би требало да погледам ширу перспективу.
А она је следећа:
морамо да пронађемо начин да затворимо славину.
Да затворимо славину
краткотрајне и пластике за једнократну употребу
која улази у мора сваки дан
у целом свету.
Посматрајући то, схватила сам да сам и веома љута.
Нисам била забринута само због пластике
коју можете замислити тамо усред Тихог океана -
сазнала сам да сада има
вероватно 11 вртлога пластике
у пет великих океана на свету.
Нисам забринута само због тог вртлога пластике,
већ због вртлога пластике у супермаркету.
Одем у супермаркет и сва моја храна пакована је у пластику.
Сва пића која пијем пакују се у пластику,
чак и у продавници здраве хране.
Забринута сам и због пластике у фрижидеру,
и забринута сам због пластике и отрова који из пластике
улазе у нас и наша тела.
Тако сам се удружила са групом других људи
који се исто баве овим проблемом,
и основали смо Коалицију Пластичног Загађења.
Имамо много иницијатива на којима радимо,
али неке су веома једноставне.
Једна је: ако је 80 до 90%
онога што налазимо у океанима -
од морског смећа које налазимо у океанима - пластика,
зашто онда то не бисмо назвали правим именом.
То је пластично загађење.
Рециклирање. Сви своје књиге о одрживости
и озелењавању завршавају идејом о рециклирању.
Ставите нешто у канту, и не морате о томе више да размишљате.
Како је то у стварности?
У Америци се мање од 7% пластике рециклира.
И ако се удубите у ту тему,
посебно кад се ради о пластичним флашама,
већина тога се само делимично обрађује,
или се пали или шаље у Кину.
Обради се и претвара у мање ствари,
док стаклена флаша поново може бити стаклена флаша,
или може поново да се користи,
пластична флаша никада не може опет бити пластична флаша.
Ово нам представља велики проблем.
Још једна ствар којом се бавимо и на коју скрећемо пажњу
је то да смо додали четврто Р
испред "Reduce, Reuse, Recycle"
(смањити, поново користити, рециклирати)
а то је "Refuse" - одбити.
Када је могуће, одбијте да користите пластику за једнократну употребу.
Постоје алтернативе.
Неке су веома старомодне.
Ја лично сакупљам те кул "Pyrex" посуде (стаклене)
и користим их уместо "Tupperware" (пластичних)
за држање хране.
И знам да тиме чиним услугу
себи и својој породици.
Веома је једноставно узети флашу од нерђајућег челика
или од стакла,
ако путујете и заборавили сте да понесете своју боцу,
и напуните је водом или филтрираном водом,
насупрот куповини пластичне флашице воде.
Мислим да свима овде желим да кажем -
и знам да ви знате много о овом проблему -
да је ово огроман проблем у океанима,
али ми смо га, као потрошачи, створили
и ми можемо да га решимо.
Можемо га решити подизањем свести
и учењем људи да бирају алтернативе.
Када год је могуће, бирати алтернативе
пластици за једнократну употребу.
Можемо у корену прекинути
загађивање океана,
и на тај начин
спасити океане, спасити планету, спасити себе.
Хвала.